Държавен вестник, бр. 38, 2003 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  38
КОНСТИТУЦИОНЕН СЪД
РЕШЕНИЕ №  4
от 15 април 2003 г.
по конституционно дело № 2 от 2003 г.
Конституционният съд в състав: председа-
тел: Румен Янков, и членове: Георги Марков,
Димитър Гочев, Неделчо Беронов, Стефанка
Стоянова, Маргарита Златарева, Васил Гоцев,
Людмил Нейков, Живан Белчев, Пенка Томче-
ва, Лазар Груев, при участието на секретар-про-
токолиста Росица Топалова разгледа в закрито
заседание на 8 и 15 април  2003 г. конституцион-
но дело №  2 от 2003 г., докладвано от съдията
Неделчо Беронов.
 Делото е образувано на 27 януари 2003 г. по
искане на Пленума на Върховния касационен
съд за установяване противоконституционност-
та на чл. 2, ал. 2, т. 2 от Закона за държавния
бюджет на Република България за 2003 г., ал-
тернативно—за установяване противоконститу-
ционността на целия закон.
Според искателите противоконституцион-
ността произтича от две групи основания:
Първо: Законът за държавния бюджет на
Република България за 2003 г. е изготвен и
приет в нарушение на чл. 8, чл. 117, ал. 2 и 3
във връзка с чл. 84, т. 2 и чл. 4, ал. 1 от Кон-
ституцията.
Второ: оспореният закон е противоконсти-
туционен поради нарушаване на конституцион-
ното изискване бюджетът да осигурява нормал-
ното функциониране на конституционно уста-
новена институция—Върховния касационен съд.
С определение от 6 февруари 2003 г. искане-
то е допуснато за разглеждане по същество и
като заинтересувани страни са конституирани
Народното събрание, Министерският съвет,
министърът на финансите, министърът на пра-
восъдието, Висшият съдебен съвет, Върховният
административен съд, главният прокурор и
Националната следствена служба.
На основание чл. 20 от Закона за конститу-
ционен съд (ЗКС) са изискани: а) от Висшия
съдебен съвет (ВСС) справки каква сума е ут-
върдил по бюджетната сметка на Върховния
касационен съд (ВКС) за 2001 г., както и за окон-
чателния размер на бюджета и разходите на ВКС
за 2002 г.; б) от Сметната палата—доклада за
резултатите от извършен одит на бюджетната
сметка и управлението на имуществото на ВКС
за периода 2000—2001 г.
В становището на Народното събрание (НС)
се поддържа, че искането е неоснователно.
Посочено е, че при съставяне на проекта на
Закона за държавния бюджет на Република
България за 2003 г. (ЗДБРБ за 2003 г.) и внася-
нето му в парламента Министерският съвет
(МС) и Министерството на финансите (МФ) из-
цяло са следвали установената процедура с
Конституцията и Закона за устройство на дър-
жавния бюджет (ЗУДБ). В становището си НС
поддържа, че нито Конституцията, нито ЗУДБ
задължават МС да включи проекта на ВСС за
бюджета на съдебната власт в параметрите на
законопроекта на държавния бюджет.  В стано-
вището си НС твърди, че с държавния бюджет за
2003 г. на съдебната власт и нейните органи са
осигурени средства за изпълнение на конститу-
ционните им задължения, които средства спря-
мо предходните две години бележат по-голям
ръст от разходите на държавния бюджет.  Спо-
ред НС капиталовите разходи следва да бъдат
включени в бюджета на Министерството на
правосъдието (МП) съгласно Закона за съдеб-
ната власт.  Наред с това в становището си НС
пояснява, че “В общия бюджет на съдебната
власт за 2003 г. са разчетени 7000 хил. лв. за
капиталови разходи и те условно са разпреде-
лени като такива по органи на съдебната власт,
без Върховния касационен съд”.
Министерският съвет също счита искането
за неоснователно и поддържа в становището
си, че няма конституционна норма, а и от тъл-
кувателно решение №  18 от 1993 г. по к.д. №  19
от 1993 г. на КС не следва, че МС е длъжен да
обвърже разходната част на републиканския
бюджет с предложения от ВСС проектобюджет
на съдебната власт. 
В становището си МС изразява разбиране-
то, че тълкувателно решение №  17 от 1995 г.
по к.д. № 13 от 1995 г. на КС се отнася само до
случаи, когато в бюджета липсват въобще
средства за конституционно предвиден орган.
Затова същото решение не би могло да се при-
ложи, когато такива средства са предвидени,
но се спори дали са достатъчни. Конкретният
размер на разходите е въпрос на законодател-
на целесъобразност от гледна точка на въз-
можностите на държавния бюджет и баланса
между властите.
В становището си министърът на финан-
сите също счита искането за неоснователно и
посочва, че за МС не съществува задължение
за балансиране на държавния бюджет съоб-
разно проектобюджета на ВСС. Според ми-
нистъра на финансите тълкуването, дадено с
решение № 17 от 1995 г. по к.д. № 13 от 1995 г.,
е относно липса въобще на средства за кон-
ституционно установен държавен орган и не
може да се приложи, когато средства са пред-
видени, както е в случая.
В становището си министърът на финансите
посочва, че при определяне на разходите на ВКС
за 2003 г. НС не предвиди средства за капитало-
ви разходи. Мотивите за това са свързани с
допуснати нарушения на процедурите за възла-
гане на обществени поръчки по Закона за об-
ществените поръчки, което е установено от
проверка на Сметната палата.